
Els espais páblics enjardinats estan considerats com un element clau en la qualitat de 
vida dels nuclis urbans actuals. En aquests ambients antrópics les plantes estan 
sotmeses a factors d'estrès i alteracions que condicionen el seu desenvolupament. Al 
mateix temps, la conservació d'aquestes formacions vegetals artificials també depèn 
en bona part de les decisions dels administradors polítics de cada moment. No poques 
vegades la falta d'una valoració o una caracterització fa que es vagin perdent alguns 
d'aquests espais que amb el temps ja poden haver adquirit uns valors històrics, 
socials i culturals d'importància, encara que només siguin en l'àmbit local. En aquest 
treball es fa una caracterització del conjunt arbrat de la Plaça dels Pins (Ciutadella de 
Menorca) a partir d'una recollida de dades com el diàmetre, les amenaces o les etapes 
de desenvolupament. La interpretació dels resultats permet establir una valoració 
sobre l'estat de conservació. Finalment, a partir de tota la informació recollida i la 
seva posterior discussió també es proposen mesures de millora i gestió per ajudar a 
garantir la seva conservació a llarg termini. 

Paraules clau: jardineria urbana, Pinus halepensis, valoració, gestió, arquitectura 
vegetal. 


CHARACTERIZATION AND CONSERVATION STATUS OF AN URBAN 
FOREST IN THE ISLAND OF MINORCA (BALEARIC ISLANDS). Urban public 
gardens are key elements in raising life quality in cities. In these human influenced 
environments plants suffer abiotic stress from different factors, thus their 
development is rather more conditioned than in natural habitats. Long time 
conservation of urban forests sometimes is at the decision of current municipal 
authorities, then the absence of a formal valuation or characterization may be the 
cause of losing such green areas, despite they have acquired important social, cultural 
and historical values, even at a local scale. From data field collected like diameter, 
development stage or threats and alterations, in this work is presented a 
characterization of an urban forest in the town of Ciutadella de Menorca. The 
analysis and discussion of this information allows to asses the conservation status and 
also the proposal of several actions for the improvement of the current situation and 
for a positive long term management. 

Keywords: urban public gardens, Pinus halepensis, valuation, management, plant 
architecture. 

Introducció 


La jardineria pública urbana, com la 
coneixem avui en dia, és un element 
relativament recent. Va ser principalment 
en la segona meitat del segle XIX quan els 
planejaments urbans van incloure les 
alineacions d'arbres com un element 
habitual dels pobles i ciutats (Aníbarro, 
2004). Aquestes es limitaven a certes vies o 
avingudes o llocs concrets del paisatge i 
volien expressar una imposició de l'ordre 
humà per damunt de la natura o bé tenien 
una finalitat pràctica (Couch, 1992). Els 
espais públics oberts amb vegetació es 
començaren a generalitzar a les ciutats cap 
finals del segle XIX i es consideraven com 
una necessitat per a la bona salut de la 
població (Fariello, 1967; Clark, 1973; 
Jordan, 1994). Anteriorment, alguns jardins 
de la reialesa europea havien quedat també 
oberts al páblic (Conan, 2008), encara que 
no d'una manera generalitzada i possi- 
blement tampoc per a tots els estaments 
socials. A la segona meitat del segle XIX, 
el disseny dels jardins és confús pel que fa 
l'estil. En molts de casos s'hi pot veure una 
mescla de diferents elements, des dels 
relacionats amb els jardins barrocs, com ara 
la topiària o les formes geométriques, fins 
als de les últimes tendències com les 
recreacions d'ambients naturals, d'acord 
amb les idees del jardí paisatgista o 
naturalista (Fariello, 1967). 

A Menorca, per les referéncies grafiques 
de que disposam, sembla que aquest 
moviment dels espais püblics enjardinats 
també arribà en el seu moment. Són 
nombrosos els testimonis d'imatges que ens 
mostren enjardinaments prou elaborats a 
diversos punts de l'illa, peró especialment a 
Ciutadella i a Maó. La mescla d'estils 
també hi és evident, peró és general un 
predomini de l'element romàntic. 

Aquesta irrupció dels espais páblics amb 


vegetació coincidia en el temps amb altres 
reformes urbanes com l'esfondrament de 
les murades que encerclaven les ciutats 
(Martorell, 1980). Aquesta actuació deixava 
encara més espai lliure per aquestes 
iniciatives de posar el verd dins les zones 
urbanes per a bé de la salut i el benestar de 
la població. 

Segurament, en aquest context, s'ha de 
situar l'enjardinament de la Plaga dels Pins 
de Ciutadella. L'esfondrament de les 
murades i bastions va permetre la remo- 
delació de la zona 1 alliberar un espai prou 
extens i ben situat com per dedicar-ho a l'ús 
públic. El seu disseny és de la major 
senzillesa. La decisió de plantar-hi Pinus 
halepensis Mill., amb diferència l'arbre més 
abundant arreu de l'illa, pot semblar 
respondre a una solució fàcil i ràpida, però 
també, d'acord amb les tendències de 
l'època, a la voluntat de dur el medi natural 
dins l'ambient urbà. Aquesta senzillesa 
també es pot relacionar amb la concepció 
inicial dels espais públics enjardinats com a 
oasis de verdor i res més, encara no es 
consideraven com un lloc per desenvolupar- 
hi gran part la vida social i cultural 
(Andersson, 2008) 

Com en els seus inicis, el verd urbà, i per 
extensió els arbres, té un paper fonamental 
en la qualitat de vida dels pobles i ciutats 
(Schmied i Pillmann, 2003). Aquesta 
millora no es refereix només al aspecte 
social, sinó també al mediambiental (Casey, 
2002) 1 a l'económic (Kissinger, 2002). A 
tot aco hi hem d'afegir els també 
indubtables valors i beneficis estètics, 
possiblement els més evidents, però a la 
vegada els de quantificació més dificultosa 
per la seva relació amb el context (Price, 
2003). 

La llei 6/1991, de 20 de març, de 
Protecció d'Arbres Singulars, estableix que 
s'inclouran en el catàleg creat per aquesta 
llei aquells arbres de característiques 


P. Fraga, Estat de conservació de l'arbrat de la Plaça dels Pins (Ciutadella) 33 


físiques extraordinàries, interés científic 
rellevant o que siguin recolzament de 
valors culturals assenyalats. Per tant, també 
són susceptibles de ser catalogats aquells 
arbres o conjunts arbrats que tenguin un 
valor especial per a la societat, no 
necessàriament han de ser monumentals o 
espècies poc conegudes. Pot ser que els 
arbres de la Plaça dels Pins no destaquin 
per les seves dimensions, tampoc és una 
espècie gens rara, però tot el seu conjunt sí 
que té un caràcter únic a Ciutadella, a 
Menorca i segurament en tot l'àmbit de les 
Balears. 


Objectius 
Aquest estudi té com a objectius 
principals establir les característiques 


bàsiques del conjunt arbrat de la Plaça dels 
Pins de Ciutadella de Menorca i al mateix 
determinar el seu estat de conservació. 

A la vegada, l'assoliment d'aquests 
suposa l'execució de diferents actuacions. 
Aquestes ens donen uns resultats que també 
poden ser considerats com a altres fites o 
objectius parcials: 


a) Inventari complet dels individus. 

b) Determinació de les dimensions de 
cada individu. 

c) Identificació de les deficiències de 
cultiu. 

d) Identificació i 0 avaluació de les 
principals amenaces. 

e) Propostes de millora i conservació. 


Antecedents 


Malgrat que a Menorca existeixen 
nombrosos jardins histórics, especialment 
de caràcter privat, en general pràcticament 
no existeixen estudis técnics o histórics 


sobre els espais enjardinats, ja siguin 
páblics o privats. Aquesta situació fa que 
els resultats presentats en aquest estudi 
difícilment puguin ser comparats amb altres 
semblants i per tant fer-ne una valoració 
més adequada. 

En canvi, pel que fa a la part social i 
cultural, sí que hi ha causes i motius per 
haver desenvolupat aquest estudi. El 
principal factor impulsor ha estat el recent 
debat que s'ha viscut a Ciutadella sobre la 
possible ubicació d'un aparcament subter- 
rani en el lloc on actualment es troba aquest 
conjunt arbrat. No hi ha cap dubte que 
aquesta actuació suposaria l'eliminació 
total d'aquests arbres. Per justificar-ho han 
sorgit alguns comentaris que argumentaven 
la falta de valor emprant diferents aspectes: 
l'edat dels arbres, l'escàs valor científic de 
l'espécie, el seu deficient estat de conser- 
vació, el seu escàs valor monumental, etc. 
Per altra banda, els defensors de la seva 
conservació han argumentat aspectes com 
el seu valor históric, la seva identitat com 
part de la ciutat, el seu valor cultural o el 
seu valor sentimental per a certes persones. 

Partint de tot açò, i com s'ha exposat en 
els objectius, aquest estudi vol donar més 
dades concretes referents a aquest espai 
enjardinat i que d'aquesta manera es pugui 
considerar millors els seus valors des de 
diferents aspectes. 


Àmbit d'estudi, descripció de l'espai i 
marc històric 


L'àmbit d'estudi d'aquest treball és la 
l'espai enjardinat conegut com a Plaça dels 
Pins a Ciutadella de Menorca (Fig. 1), i en 
concret el conjunt arbrat que la cobreix en 
pràcticament la seva totalitat. 

Aquest espai públic consisteix en una 
zona enjardinada de forma rectangular amb 
unes dimensions aproximades de 48 m 

Fig.1. Imatge aéria de la Plaga dels Pins de 
Ciutadella de Menorca. 

Fig. 1. Aerial image of the urban forest Placa 
dels Pins (Ciutadella de Menorca). 


d’amplada per 120 m de Ilargaria i amb una 
superfície d'uns 5.700 m’. Aquesta àrea 
està delimitada per un muret d'uns pocs 
centímetres d'alça a excepció dels quatre 
punts d'entrada que coincideixen amb les 
superfícies pavimentades actuals. Per tant, 
l'accés al seu interior es pot fer 
pràcticament des de qualsevol punt. La base 
de l'àrea enjardinada és la terra nua, i pel 
seu aspecte sembla prou el tipus de substrat 
més habitual al migjorn de l'illa. Les 
úniques superfícies pavimentades 
corresponen a dos creuers que conflueixen 
en el centre i que per tant divideixen la 
plaça en quatre sectors. També és en aquest 
punt central on es trobava una font que era 
l'únic element arquitectònic d'alçada de tot 





l'espai. En tota aquesta superfície només 
s'hi troben tres espècies vegetals: Pinus 
halepensis Mill., Phoenix dactylifera L. i P. 
canariensis hort. ex Chabaud. La primera 
és la que forma el conjunt arbrat que 
cobreix pràcticament tota la plaça. Les 
altres dues es troben restringides a uns pocs 
individus situats al voltant de la font que es 
troba enmig de la plaça. Al contrari que 
l'espècie anterior, la massa de Pinus 
halepensis, aparentment, i en la seva dispo- 
sició actual, no mostra cap tipus de patró 
regular de plantació (Fig. 2). Més bé la seva 
disposició original semblaria voler imitar 
una massa forestal natural, un fet que 
estaria d'acord amb les tendències en el 
disseny de jardins de la seva època de 
plantació. 

Al ser un espai públic i de situació 
estratègica dins la ciutat, en una zona de les 
més concorregudes, la freqüentació de gent 
que suporta és relativament elevada durant 
tot l'any, encara que durant l'estiu, a causa 
del turisme, aquesta s'incrementa de 
manera notable. A més a més, actualment, 
dins l'espai enjardinat hi ha altres elements 
d'ús públic que encara incrementen més 
aquesta freqüentació humana: parc infantil, 
joc de petanca, terrasses de bar, oficina 
d'infor-mació turística. Alguns d'aquests 
elements també suposen superfícies 
pavimentades addicionals, encara que 
d'unes caracte-rístiques diferents a les 
destinades al pas de la gent. 

No s'ha pogut localitzar cap tipus de 
document que especifiqui l'any de plantació 
de la vegetació actual, però mitjançant la 
consulta de fonts orals es sap que aquesta es 
situaria cap a l'any 1927 (Joana Triay, com. 
pers.). Acó vol dir que si els exemplars de 
P. halepensis més vells corresponen a 
aquesta data actualment tindrien una edat 
que es situaria per damunt dels 80 anys. Per 
les mateixes fonts també sabem que aquest 
enjardinament va tenir un caire social i que 

els fillets de les escoles participaven 
activament en la plantació dels arbres, fins i 
tot amb entonant una cançó feta a propòsit 
per aquell acte. 


Materials i métodes 


La feina de base d'aquest estudi ha 
consistit en la inspecció i recollida de dades 
que es va fer in situ, a la mateixa Placa dels 
Pins, el dia 4 de desembre de 2008 i alguns 
dies posteriors per completar el gruix de la 
informació recollida aquell primer dia. 

La recollida de dades va consistir en: 

a) Inventari de cada un dels individus 
amb — l'assignació — d'una numeració 
correlativa. 

Per a una identificació adequada de cada 
individu i així poder-li assignar las dades 
corresponents, a cada arbre se l'hi ha 
assignat un nombre correlatiu (Fig. 2). 
Aquesta numeració té l'origen al cantell 
nord-occidental de la plaça i va seguint 
cada quadrant en el sentit contrari a les 
agulles del rellotge. 

b) Mesura del seu diàmetre. 

Encara que sigui d'una manera relativa, el 
diàmetre d'un arbre ens proporciona 
informació sobre la seva edat o grau de 
desenvolupament (Johannsen, 1975, Smiley 
i Baker, 1988; Maco i McPherson, 2003). A 
efectes comparatius, generalment aquesta 
mesura es pren a 1 m d'alçada d'en terra. 

c) Determinació de l'alçada màxima del 
conjunt. 

De manera semblant al diàmetre. 
L'alçada d'un arbre ens informa sobre el 
seu grau de desenvolupament i la idoneitat 
del lloc on es troba per al seu creixement. 
En aquest cas concret, s'ha pres l'alçada 
màxima mitjana del conjunt arbrat. 
L'alçada individual de cada arbre no s'ha 
considerat per les dificultats de mesurar-la 
amb exactitud i també per no tenir molt de 


significat a causa de la interacció entre 
individus. 

d) Identificació de possibles patologies. 

La presència de patologies, especialment 
quan aquestes són persistents, obeeix quasi 
sempre a deficiències de cultiu o 
ambientals. Aquesta situació és encara més 
freqüent en  ambients urbans on el 
desequilibri ecologic, com ara l'abséncia 
d’enemics i competidors natural, afavoreix 
l'aparició de plagues i o malalties 
oportunistes poc habituals en els ambients 
naturals. Per açò, la identificació de 
patologies que puguin afectar de manera 
més o manco extensa el conjunt arbrat seria 
un indici més del seu estat de conservació. 

Fig. 2. Resultat del cens dels individus de Pinus 
halepensis (la ubicació de cada individu es 
aproximada). 

Fig. 2. Census of individuals of Pinus halepensis 
(individuals approximate situation). 

e) Identificació de possibles alteracions o 
amenaces. 

Relacionat amb l'anterior. Les alteracions 
o amenaces provoquen un debilitament o 
deteriorament dels individus o de tot el 
conjunt arbrat i en conseqüéncia poden 
afavorir l'aparició de patologies que poden 
empitjorar encara més un estat de 
conservació deficient. 

f) Avaluació visual segons el métode 
establert per Raimbault i Tanguy (1993). 

Aquest mètode consisteix en el 
reconeixement de fins a 10 etapes en la vida 
d'un arbre, des de la germinació de la llavor 
fins a la decadència i mort posterior. 
Aquesta interpretació té com a fonaments 
els processos de la dinàmica de creixement, 
la forma de la planta, l'estructura de les 
parts aèries i l'ontogènia, o sia el que es 
coneix com a arquitectura de les plantes i 
que ha tingut el seu màxim desenvo- 
lupament des de la dècada dels anys 70 del 
segle passat (Hallé i Oldeman, 1970, 
Oldeman, 1974, Hallé et al., 1978) i encara 
avui està en ple desenvolupament (Hallé, 
2004, Barthélémy i Caraglio, 2007). En 
cada una d'aquestes etapes l'arquitectura i 
organització de la part aèria de l'arbre 
presenta unes característiques concretes, 
que són les que permeten definir en quina 
d'aquestes fases o etapes es troba. Aquesta 
informació no només ens diu l'edat 
aproximada de l'arbre, sinó que també 
serveix per conèixer millor l'estat de 
conservació i la salut de la planta. Per 
exemple, un arbre que creixi en unes 
condicions poc favorables arribarà abans a 
una fase d'envelliment, o bé, es mantindrà 
durant menys temps en les etapes de llarga 
durada com les de maduració, tant en un cas 
com altre la seva vida serà més curta i el 
seu estat de conservació pitjor. 

Tot i les recomanacions de Caraglio i 
Barthélémy (1997), per raons de coherència 
i per facilitar la comprensió en consultar els 


treballs referenciats, la denominació dels 
conceptes i processos de l'arquitectura 
arbòria i de les etapes de desenvolupament 
s'han fet seguint els criteris i la nomen- 
clatura emprades pels autors que han 
establert aquests mètodes d'estudi i anàlisi 
(Hallé i Oldeman, 1970; Oldeman, 1974, 
Hallé et al., 1978, Raimbault i Tanguy, 
1993). 


Resultats 


L'inventari dels individus ha donat com a 
resultat un cens de 126 peus. La distribució 
aproximada d'aquests dins l'espai de la 
plaça (Fig. 2) mostra una certa uniformitat, 
encara que s'observen algunes àrees on la 
densitat és sensiblement major. Així a la 
meitat oriental hi ha una major concentració 
de peus, i a la vegada, dins aquesta és en els 
extrems oposats dels quadrats on els arbres 
tenen un marc de plantació més baix. 

La taula 1 mostra el resultat de la mesura 
del diàmetre de tots els individus. Si 
aquests valors s'agrupen per intervals (Fig. 
3) es pot veure com el grup més nombrós 
(4990) són els arbres que es situen entre 30 i 
49 cm de diàmetre. Els individus de menor 
diàmetre, i per tant suposadament més 
joves, representen un 27%, poc més de la 
meitat dels anteriors. Encara són menys 
nombrosos els individus d'un diàmetre 
superior a 50 cm, que només representen un 
7%. La distribució d'aquestes categories 
dins l'espai (Fig. 4), no és uniforme sinó 
que té concentracions en zones concretes. 
Els individus de menor diàmetre (O a 19 
cm) es concentren sobretot a la part meri- 
dional de la plaça d'una manera prou 
uniforme. En canvi, els de major diàmetre 
ho fan a la meitat nord. A la vegada, dins 
aquesta part, encara hi ha una major 
concentració d'aquests valors més elevats a 
l'extrem més septentrional. També s'ha de 

Exemplar (cm) Etapa Exemplar (cm) Etapa Exemplar €O(cm) Etapa 





1 43,5 6 43 10,5 6 85 45 9 
2 10 6 44 17 6 86 5,5 4 
3 53,5 9 45 30 8 87 51 7 
4 295) 7 46 10,5 6 88 42,5 7 
5 38 9 47 13;5 6 89 6 4 
6 51,5 7 48 29 8 90 41,5 9 
7 26 9 49 25,5 8 91 9 8 
8 34,5 9 50 41 8 9» 13,5 8 
9 50,5 7 51 35,5 8 93 8 6 
10 41,5 7 52 31 8 94 31 9 
11 40 7 53 4,5 4 95 36,5 9 
12 43,5 7 54 6 6 96 54,5 8 
13 43 7 55 27,5 8 97 17,7 8 
14 41 7 56 38 8 98 38,5 8 
15 39 8 57 48 8 99 8,5 8 
16 34 8 58 7 6 100 17 8 
17 41 9 59 16,5 1 101 40 8 
18 1 6 60 43,5 1 102 40 9 
19 8,5 6 61 35 7 103 28 8 
20 31 8 62 27 8 104 9 9 
21 32 7 63 17 6 105 38,5 7 
22) 47 7 64 17 6 106 44 8 
23 34,5 7 65 12,5 6 107 7,5 7 
24 37,5 9 66 20 6 108 47,5 7 
23 35,5 9 67 28,5 7 109 30 8 
26 SES 9 68 Des) 9 110 20) 9 
27 43,5 7 69 36,5 9 111 38 7 
28 45,5 8 70 27 8 112 47,5 8 
29 55 7 71 12,5 7 113 35 8 
30 12 6 72 DIAS 7 114 29 8 
3l 40,5 7 73 18 7 115 29 8 
32 18,5 6 74 30 8 116 26 8 
33 48,5 7 75 26 7 117 32 8 
34 41 1 16 9 8 118 45 8 
35 39 7 TI 7,5 8 119 36 8 
36 14,5 6 78 6 8 120 36 8 
37 32,5 7 79 71 7 121 38 8 
38 35 7 80 6 8 122 21,5 8 
39 31 7 81 26,5 8 123 43 8 
40 28 9 82 33,5 8 124 34 8 
41 43,5 7 83 7 8 125 49 7 
42 12 5 84 DIES 9 126 59,5 8 





Taula 1. Relació de les mides del tronc de cada un dels individus de Pinus halepensis. 
Table 1. Size features of sampled Pinus halepensis. 

Fig. 3. Distribució per intervals de diàmetres. 
Fig. 3. Distribution by diameter group. 


destacar que l'individu amb un major 
diàmetre de tronc és el número 79 amb un 
diàmetre de 71 cm. 

La mesura de l'algada maxima del 
conjunt ha donat com a resultat un mitjana 
de 6-8 m. De fet, en tot el conjunt arbrat, no 
hi ha individus que destaquin 
excepcionalment per damunt dels altres en 
aquest valor. 

La identificació de patologies no ha donat 
resultats significatius. No s'ha observat cap 
plaga o malaltia greu que afecti de manera 
general al conjunt arbrat. Només s'ha 
observat de manera significativa la 
processionària del pi (Thaumetopoea pityo- 
campa). Una plaga estesa arreu de l'illa 
que, a banda de les molèsties a la gent, no 
sol causar greus perjudicis als arbres. De 
totes maneres, s'ha de tenir en compte que 
aquestes observacions s'han fet en un época 
de l'any en qué la majoria d'organismes 
potencialment patógens es troben en una 
fase de repós o d'activitat mínima. 

En canvi, les amenaces detectades han 
estat més nombroses. Un fet que es 
relativament habitual en els medis urbans. 
S'han observat les següents: 


a) Compactació del sòl: Es un dels 
problemes més freqüents en que es troben 
els arbres en els medis urbans (Patterson, 
1977; Alberty et al., 1984; Day et al., 
1995). Aquesta situació deriva tant del 
constant transitar de la gent i vehicles, com 
de la falta de manteniment del sól o també 
d'una preparació deficient en el moment de 
la plantació (Craul, 1994). Aquesta 
alteració té diferents conseqüències 
negatives en el desenvolupament de les 
plantes com ara falta d'oxigen a les arrels 
(Craul, 1994; Day et al., 1995), impermea- 
bilització de la superfície per la formació 
d'una crosta, disminució de la infiltració 
d'aigua, major densitat, pérdua de la 
capacitat de retenció d'aigua, increment de 
l'impediment mecànic a la penetració de les 
arrels. Tot açò es tradueix en una falta de 
creixement i desenvolupament de les 
plantes (Yelenosky, 1963, Ruark et al., 
1983) que entre d'altres coses provoca un 
deteriorament de la part aèria (Kozlowski, 
1985) i també una major sensibilitat a les 
plagues i malalties (Flückiger i Braun, 
1999). Aquests efectes negatius estan 
àmpliament documentats en el cas de les 
coníferes, i més concretament en el gènere 
Pinus (Pearson i Marsh, 1935, LaPage, 
1962, Halverson i Zisa, 1982). A la Plaça 
dels Pins aquesta alteració és present a 
pràcticament tot l'espai arbrat. 

b) Impermeabilització del sòl. Per una 
banda la mateixa compactació del sòl 
provoca una disminució de la infiltració de 
l'aigua (Ruark et al. 1983; Kozlowski, 
1985; Craul, 1994), peró més freqüentment 
és la pavimentació artificial el que provoca 
una disminució important de la superfície 
de sól permeable al voltant de l'arbre 
(Craul, 1985; Urban, 1992; Grabosky i 
Bassuk, 1995; Celestian et al., 2004). 
Aquesta alteració té importants conse- 
qiiéncies negatives en les condicions del sòl 
urbà com a medi de vida per a les 

Fig. 4. Distribució dels intervals de diàmetre (la ubicació de cada individu és aproximada). 
Fig. 4. Distribution of diameter groups within the urban forest (approximate location). 


arrels de l'arbre, provocant situacions com 
disminució de la captació d'aigua de pluja 
(Lemaire i Rossignol, 1999; Nielsen et al., 
2007), falta de  penetració de  gasos 
atmosfèrics a la terra (Lemaire i Rossignol, 
1999) o variacions tèrmiques (Celestian et 


al., 2004; Montague i Kjelgren, 2004). Els 
efectes damunt la planta són semblants a 
l'amenaga anterior: falta de creixement i 
desenvolupament de les plantes, i a la llarga 
també un deteriorament de la part aéria 
(Smiley et al., 2006). A la Placa dels Pins, 

darrerament la superfície pavimentada 
d'una o altra manera s'ha incrementat 
sensiblement. 

c) Plantació defectuosa. En molts de 
casos la supervivència de les plantacions 
d'arbres urbans està funció de les tècniques 
de plantació. Pràctiques habituals però del 
tot errònies com una plantació a profunditat 
excessiva o la collocació inadequada 
d'estalons o deixar aquests durant un 
període de temps massa llarg són causes 
habituals del fracàs en les plantacions 
d'arbres joves (Foster i Blaine, 1978, 
Urban, 1989; Harris i Bassuk, 1993; Arnold 
et al., 2007). Algunes d'aquestes podrien 
explicar el baix desenvolupament d'alguns 
dels arbres més joves a la Plaga dels Pins. 

d) Deteriorament del sol. Encara que la 
compactació per si mateixa és un procés de 
degradació del sol, una falta de 
manteniment d'aquest també té altres 
conseqiiéncies com ara pèrdua de fertilitat, 
deteriorament de l'estructura o disminució 
de la capacitat de retenció d'aigua (Craul, 
1985; Nielsen et al., 2007). 

e) Vandalisme. Els danys causats per 
agressions — físiques a l'arbre estan 
considerats com una de les causes 
principals del fracàs en les plantacions 
urbanes (Pauleit et al., 2002). A la Plaça 
dels Pins s'observen diferents individus, 
especialment els més joves, que en el tronc 
presenten lesions que amb tota probabilitat 
tenen l'origen en agressions d'origen 
antròpic. 


L'avaluació visual dels arbres segons el 
mètode establert per Raimbault i Tanguy 
(1993) dóna com a resultat que la majoria 
dels individus es troben en les etapes més 
avançades del seu desenvolupament (Figs. 
5 i 6). Segons aquests autors, els trets que 
defineixen de manera general cada una 
d'aquestes etapes són les següents: 


a) Etapa 4. La dominància apical 
desapareix progressivament de les branques 
inferiors. Només a la part superior de 
l'arbre persisteix una jerarquització evident, 
de manera que manté l'arquitectura pròpia 
de l'espècie. En aquestes mateixes branques 
inferiors es desenvolupen  reiteracions 
silèptiques, de manera que en el seu extrem 
es manifesta la dominància apical i la 
hipotonia. Al mateix temps a la part inferior 
de la branca, la hipotonia va desapareixent 
per deixar pas a l'epitonia. 

b) Etapa 5. La dominància apical de 
l'extrem superior de la copa desapareix, 
així hi ha una diversificació dels eixos de 
creixement a partir de diferents branques 
que repeteixen el model arquitectural de 
l'espècie, o sia, reiteracions silèptiques. 
Desapareix la hipotonia de les branques 
principals i la ramificació esdevé simètrica. 
La hipotonia es trasllada a les branques 
d'ordre 4. A les branques més inferiors la 
hipotonia desapareix progressivament i les 
reiteracions epitones compensen la 
mortalitat centrífuga dels eixos d'ordre 3. A 
la part superior, encara que l'eix terminal 
sigui visible, ja no és dominant 
fisiològicament. Així, davant un accident o 
traumatisme, aquest ja no és reemplagat, i 
són diferents branques les que agafen el seu 
relleu, de manera simultània. 

c) Etapa 6. Verticalment l'arbre es pot 
dividir en diferents parts. A la part superior 
ja s'ha format la copa definitiva a partir de 
ramificacions que han pres protagonisme 
amb la desaparició de la dominància de 
l'eix terminal. Aquestes branques són 
independents unes de les altres i es 
comporten com si fossin arbres individuals 
produint una reiteració automàtica o 
seqiiencial (Edelin, 1984; Nicolini, 1997). 
Per agó en aquestes branques la seva base 
es va allargant com el tronc de l'arbre i cap 
a l'extrem es desenvolupen segons l'arqui- 

tectura de l’espécie amb un régim de 
hipotonia a les ramificacions. A la part 
mitjana, desapareix la hipotonia per deixar 
pas a l'epitonia. A la part inferior les 
ramificacions formades sota el régim de 
dominància apical, amb un angle d'inserció 
obert, funcionen durant un temps amb un 
regim d'epitonia, peró, en el cas de Pinus, 
l'absència de reiteracions  proléptiques 
epítones impideix una regeneració i la 
branca acaba morint. Aquesta mortalitat 
basífuga allarga progressivament el tronc 
fins a l'alcada de la copa definitiva. Tant 
aquesta etapa com la següent poden tenir 
una durada de decenes d'anys en algunes 
espècies. De fet, són les etapes de 
maduració i estat adult que es caracteritzen 
per una marcada estabilitat i continuitat dels 
processos de ramificació. 

d) Etapa 7. Les branques de la meitat 
inferior han desaparegut. Només queda la 
copa definitiva, en la que les branques més 
inferiors es troben ja en un régim 
d'epitonia. Les branques de la part més 
superior segueixen reiterant el model 
específic, segons una forma reduida on a les 
seves extremitats la hipotonia persisteix 
d'una manera residual. 

e) Etapa 8. Tots els brots esdevenen 
monociclics i formen habitualment 
branques curtes (braquiblasts), que només 
solen desenvolupar una ramificació al seu 
extrem. Aquesta escassa ramificació no 
compensa la mortalitat basífuga que afecta 
a la branca. Només l'epitonia que forma 
brots més vigorosos manté de manera 
efectiva la massa foliar. 

f) Etapa 9. L'inici d'aquesta etapa està 
marcat per la mort de les primeres branques 
de la part superior de la copa. Aquest 
afebliment provoca: la competència de les 
reiteracions epítones situades a les millors 
posicions, una alimentació deficient 
general, una mala conducció de la saba o, 


probablement, la concurrència dels tres 
factors a la vegada. No s'ha de confondre 
aquesta mortalitat definitiva centrípeta amb 
el buidament centrífug de les branques 
ocorregut després de l'etapa 4. La 
senescència va progressant cap al centre de 
la copa fins a causar la mort de l'arbre. En 
el cas de Pinus halepensis, com en d'altres 
coníferes, al no formar-se reiteracions 
prolèptiques damunt les branques velles, 
aquesta és l'etapa final de la vida de l'arbre. 
No és possible l'etapa 10. 

Com es pot veure a la Fig. 4, només 
quatre individus es trobarien a les etapes 4 i 
5, en que encara és evident la dominància 
apical de l'eix terminal i la hipotonia es 
present a la majoria de branques. 

Fig. 5. Distribution of development stages within 
the urban forest. 

Fig. 6. Representació de les 
desenvolupament. 

Fig. 6. Rate representation of each development 
stage. 


etapes de 


En canvi, altres peus que també podrien 
ser considerats com a joves, atenent al seu 
diàmetre del tronc, mostren una etapa de 
desenvolupament més avançada de la que 
els hi correspondria. Un fet que pot indicar 
les males condicions de creixement i les 
amenaces que pateixen. 

La distribució de les etapes (Fig. 6) 
mostra com les més avançades es troben a 
la meitat oriental de la plaça. Aquest 
resultat té una certa relació amb la 
distribució dels diàmetres (Fig. 4) i per tant 
amb l'edat dels arbres. De fet, una 
correspondència que revela una situació 
més normal en el desenvolupament dels 
arbres. De manera semblant, la localització 
de les etapes més juvenils a la part 
meridional de la plaça, coincidint amb els 
arbres de menor diàmetre, és també un 
indici dels possibles processos de 
replantació que hagi pogut tenir aquesta 
zona. 


Discussió 


El conjunt arbrat format per P. halepensis 


que cobreix bona part de la Plaça dels Pins 
està format principalment per individus en 
un estat avançat de desenvolupament. Un 
situació que es pot considerar normal tenint 
en compte l'edat dels exemplars més vells i 
les restriccions que l'ambient urbà suposa 
al desenvolupament normal de les espècies 
arborescents (Quigley, 2004). De fet, un 
nombre important d'ells es trobarien ja en 
una fase de decadéncia evident. Aquest 
resultat es manifesta per la coincidència de 
les mides de diàmetre més altes amb un 
desenvolupament de l'arquitectura de la 
part aéria que es troba ja en les darreres 
etapes, així hi hauria una coincidéncia entre 
l'edat cronològica i l'edat fisiològica 
(Raimbault i Tanguy, 1993). A diferència 
d'altres arbres que poden tenir un cert 
ressorgiment a partir de  reiteracions 
proléptiques totals, P. halepensis, com la 
majoria d'espècies d'aquest gènere, no té la 
capacitat de desenvolupar nous creixements 
a partir de gemes dorments (Caraglio et al., 
2007). La seva arquitectura respon al model 
de creixement de Rauh (Hallé, 2004), que 
efectivament li permet un creixement 
continuat dels meristems apicals, però li 
manca aquesta capacitat de regeneració. Per 
tant aquests individus es troben ja en una 
fase terminal irreversible. Tanmateix, 
aquesta situació per si mateixa no vol dir 
cap situació negativa, ans al contrari, es 
tractaria d'un procés natural que posaria de 
manifest que aquests arbres han aconseguit 
fer en aquest espai urbà el desenvolupament 
habitual de l'espécie. Així i tot s'ha de tenir 
present que el comportament de les 
espècies pot tenir variacions significatives 
en el medi urbà respecte al natural, 
especialment pel que es refereix a la mida i 
velocitat de desenvolupament (Quigley, 
2004). En canvi, la situació que es desprèn 
de l'anàlisi dels individus joves plantats 
més recentment sembla ser més preocupant. 

Tot 1 la seva joventut molts d'ells mostren 
ja un arquitectura própia d'etapes més 
avançades, açò fa que la distribució de les 
etapes de desenvolupament en tot el seu 
conjunt no es correspongui del tot amb la 
dels diàmetres i l'edat dels arbres, per tant 
aquests individus es trobarien en un cert 
estat patológic (Raimbault, 2005). Així a la 
part meridional de la placa on hi són més 
freqüents els individus de menor diàmetre 
l'etapa 8 està més representada del que seria 
d'esperar. Aquesta combinació de resultats 
posa de manifest per una banda que en 
aquesta part de la plaga s'han fet més 
replantacions que a la meitat septentrional, 
peró també que aquestes plantes joves 
s'estan trobant amb unes condicions de 
desenvolupament pitjors que les plantes 
existents des de fa més anys. 

L'explicació a aquestes situacions tan 
diferenciades entre el passat i el present 
podrien ser les amenaces que han estat 
detectades. Un fet que és habitual en els 
ambients urbans; especialment aquelles 
relacionades amb el deteriorament de les 
condicions del sól (compactació, pérdua 
d'estructura, impermeabilització) serien les 
que més estan perjudicant l'establiment dels 
arbres joves (Lemaire i Rossignol, 1999). 
Diferents estudis han posat de manifest que 
els métodes de construcció actuals difi- 
culten més la penetració de les arrels en el 
sol (Hodge i Boswell, 1993; Day et al., 
1995). En part, aquestes mateixes també 
podrien estar causant una acceleració del 
procés d'envelliment dels arbres adults, 
peró tanmateix s'ha de destacar que alguns 
d'aquests, especialment els de major mida, 
mantenen un desenvolupament de les etapes 
6 o 7 prou estable, no mostren una evolució 
immediata cap a l'etapa 9. Acó voldria dir 
que en les seves etapes inicials aquests 
arbres van tenir un desenvolupament óptim 
(Raimbault, 2005). 


En canvi, el fet que s'hagin observat 
poques plagues i malalties és un símptoma 
de qué les condicions ambientals i, 
especialment, l'equilibri ecologic es troben 
en uns nivells adequats per aquesta espècie. 
Tot açò fa pensar de nou que són 
bàsicament factors antròpics els que estan 
dificultant actualment la conservació i 
renovació del conjunt arbrat. 

Per altra banda, el fet que una sèrie de 
dades coincidents es trobin en les mateixes 
zones de la plaça també pot proporcionar 
informació interessant referent a les 
diferències que hi podria haver dins la 
mateixa placa pel desenvolupament 
d'aquesta espècie. Les dades apunten que a 
la meitat septentrional s'han conservat un 
major nombre d'arbres del que podria esser 
la plantació original. Aquesta fet estaria 
recolzat per la uniformitat de les mides del 
diàmetre i de les etapes de desen- 
volupament. A la meitat meridional una 
diversitat més elevada de diàmetres i etapes 
de desenvolupament ens indica que aquí 
han estat necessàries més actuacions de 
reposició d'arbres. Aquestes diferències 
tant poden ser degudes a unes diferents 
condicions del sòl o de factors ambientals, 
com també a una major pressió de les 
amenaces. En realitat la presència 
d'individus de menor diàmetre en aquesta 
part s'hauria d'interpretar com una garantia 
de renovació del conjunt arbrat, peró el fet 
que es trobin en etapes de desenvolupament 
avançades, fa que aquesta interpretació no 
sigui possible. 

Actualment és fàcil observar que la 
majoria d’instal-lacions que impliquen una 
major afluéncia de la gent en aquest espai 
páblic es troben precisament en aquesta 
part més meridional. Una situació que 
implica, entre d'altres coses, una major 
compactació i del sól i que molt 
probablement sigui la causa principal 

d'aquest major grau de deteriorament de la 
vegetació. 


Conclusions i recomanacions 


Els resultats obtinguts en les diferents 
observacions i recollides de dades mostren 
que el conjunt arbrat de la Plaga dels Pins 
està format per una població de P. 
halepensis relativament homogénia que 
actualment mostra una estat de 
desenvolupament avangat pel que fa a 
l'edat fisiológica dels arbres. Malgrat tot 
l'espai ha demostrat ser prou adequat com 
perqué un nombre considerable d'individus 
d'aquesta espécie hagin pogut desenvolupar 
el seu cicle vital en unes condicions prou 
òptimes per tractar-se d'un ambient urbà, 
els mateixos resultats també ens indiquen 
que actualment aquesta massa vegetal 
podria estar patint un procés de degradació 
més accelerat a causa de l'augment de les 
amenaces i alteracions. Aquestes en el seu 
conjunt deriven principalment — d'un 
increment de l'activitat i freqüentació 
antròpica. Malgrat tot, l'espai, en el seu 
conjunt no ha perdut el seu valor original, 
ans al contrari, en el context urbà actual, en 
el que predominen les superfícies 
pavimentades la seva conservació estaria 
prou justificada. Al mateix temps, també 
conserva els fonaments bàsics perquè 
segueixi funcionant com a una arbreda 
urbana amb uns clars valors culturals i 
socials. En qualsevol cas, perquè açò 
segueixi així a llarg termini, a partir de les 
observacions fetes, es poden fer algunes 
recomanacions referents a la seva gestió i 
conservació: 


a) Millorar les condicions del sòl, 
especialment en el que se refereix a la 
compactació i fertilitats. 


b) En les noves plantacions, fer-les de 


manera correcta evitant elements 
agressius a les plantes joves, com ara la 
mala  collocació dels suports, i 


respectant la profunditat de plantació. 

c) No incrementar les superfícies pavi- 
mentades o que impliquin un canvi en 
les característiques de la superfície del 
sòl. 

d) Establir una planificació de renovació 
progressiva de l'arbrat. Que molts dels 
arbres actuals estiguin en un estat de 
desenvolupament avançat no ha de 
significar la desaparició d’aquesta 
massa vegetal. Es possible la seva 
continuïtat amb una incorporació ade- 
quada d'individus joves cercant els 
punts adequats de plantació. 

e) Millorar les condicions de cultiu dels 
arbres joves existents actualment 
perquè aquests puguin recuperar, al 
menys en part, la seva arquitectura 
adequada. 

f) Fer compatible lús de l'espai públic 
per part de les persones i d'unes bones 
condicions de creixement per als 
arbres. Amb les feines de manteniment 
adequades és possible aconseguir que 
el conjunt arbrat es conservi i millori, i 
que a la vegada l'espai pugui tenir un 
ús public. 

g) Promoure campanyes d'informació i 
sensibilització sobre els valors d'aquest 
conjunt arbrat i del ver urbà en general. 

h) Eliminar o modificar elements agres- 
sius artificials com ara cables elèctrics i 
altres elements que avui per avui hi ha 
en alguns arbres. 


Agraiments 


Aquest treball s'ha desenvolupat gràcies 
a la iniciativa del GOB Menorca i a les 

associacions de Ciutadella de Menorca: 
Ciutadella Vella, Associació de Vesins B-8, 
Associació de Vesins de Son Oleo, 
Associació de Vesins Sa Colarsega i 
Associació de Vesins Glosador Vivó, per 
la seva preocupació per la conservació del 
espai públic de la Plaça dels Pins de 
Ciutadella de Menorca. 

